text: Pas på mugne hveder før bededag
  14 maj 2014 kl. 04.21
  Tjek dine hveder, hvis du har købt ind i god tid. Det er nemlig ikke sikkert, at de kan holde sig helt til torsdag aften, selvom det står på posen.
  Tirsdag tilbagekaldte Kohberg Bakery Group A/S i Bolderslev ved Aabenraa en stor mængde hvedeknopper, fordi der ved en fejl ikke er tilsat konserveringsmiddel.
  Det skriver Fødevarestyrelsen på deres hjemmeside, og opfordrer forbrugerne til enten at aflevere hvederne tilbage til butikkerne eller kassere dem.
  For uden konserveringsmiddel i knopperne er der risiko for, at hvederne dækkes af mug inden den holdbarhedsdato, der ellers står på pakkerne, overskrides.
  Det drejer sig helt konkret om Kohberg hvedeknopper, der er mærket med holdbarhedsdatoerne 18.05.2014, 19.05.2014 og 20.05.2014 og solgt i en langt række supermarkeder, oplyser Fødevarestyrelsen.
  Fakta:
  Hvilke fødevarer:Kohberg hvedeknopperMindst holdbar til dato:18.05.2014, 19.05.2014 og 20.05.2014Kode: 18.05.A8, 19.05.A9 og 20.05.B2EAN kode: 5726866294074Solgt hvor:Netto Jylland og FynSuperbest, Spar, Superspar, Eurospar, Min købmand, Nærkøb, Letkøb,Kiwi, LøvbjergIrma, Kvickly, Fakta, Superbrugsen, Daglig Brugsen, Lokal BrugsenVirksomhed der tilbagekalder:Kohberg Bakery Group A/SÅrsag:Tilbagekaldelsen skyldes, at der ved en fejl ikke er tilsatkonserveringsmiddel til produktetRisiko:Risiko for mugdannelse inden udløb af angivet holdbarhedRåd til forbrugerne:Lever varen tilbage hvor den er købt eller kasser den
  
  